Hy is die eerste ANC-leier om meer besonderhede te gee oor hoe presies die resolusie oor onteiening sonder vergoeding, wat op die ANC se Desember-konferensie aanvaar is, toegepas kan word.
In antwoord op ’n vraag of wit boere sal toelaat dat die regering hul grond vat, het hy gesê: “Hulle sal jou nie toelaat nie. Mense wat bevoorreg is, sal nooit voorregte as ’n geskenk weggee nie, en dit is hoekom ons sê, om jou die gereedskap te gee, herbesoek die Grondwet sodat jy die wetlike gereedskap het om dit te doen.
Hy het gesê die party sal die 83% grond teiken wat in die “hande van enkeles” is, terwyl 13% “gebalkaniseer” is vir die meerderheid.
Volgens hom is daar ’n “ ’n hunkering na grond onder swart Suid-Afrikaners wat deel van die (voormalige) Bantoestans is”.
Oor boere wat die bank geld skuld, het hy gesê die meeste van die skuld is vir verbeterings aan die grond en nie vir die grond self nie.